"ரேடியோ K.A.O.S." 1987 ஆம் ஆண்டு ஜூன் மாதத்தில் வெளியிடப்பட்டது, வாட்டர்ஸின் ஆதிக்கமில்லாமல் பிங்க் ஃபிலாய்டின் முதல் ஆல்பமான "எ மொமண்டரி லேப்ஸ் ஆப் ரீசனை" உருவாக்க கில்மோர் புதிதாக இசைக்கலைஞர்களைச் சேர்த்துக்கொண்டிருந்தார். ஜான் கேரின் மற்றும் பில் மஞ்சனரா போன்ற கலைஞர்கள் இந்த ஆல்பத்தில் வேலை செய்தனர், ஆனால் இவர்கள் "ரேடியோ K.A.O.S." யைத் தயாரிப்பதற்காக அண்மையில் அழைக்கப்பட்ட பாப் இஸ்ரினால் சேர்க்கப்பட்டவர்கள் ஆவர். இஸ்ரினால் வாட்டர்ஸுடம் தனி ஆல்பத்தில் வேலை செய்ய முடியவில்லை அதற்குப்பதிலாக கில்மோருடன் வேலை செய்ய அவர் முடிவெடுத்தார்: "… டேவும் நானும் "எங்களுடைய" ஃபிலாய்டின் இந்தப்பதிப்பின் பதிவுவேலைகளைச் செய்யவேண்டியிருந்தது எளிதாக இல்லை" என்று இவர் கூறியுள்ளார். கில்மோரை ரைட்டின் புதிய மனைவியான ப்ரான்கா தொடர்பு கொண்டார். புதிய படைப்புக்காக கில்மோர் வேலை செய்வதையறிந்த இவர் அனுமதியளித்தால் ரைட்டும் அவருடைய பங்களிப்பைத் தரமுடியும் எனக் கேட்டுக்கொண்டார். கில்மோரும் அவருடைய கோரிக்கையை ஏற்றுக்கொண்டார்; ஆனால் ரைட் குழுவிற்குத் திரும்ப பல சட்ட ரீதியான இடைஞ்சல்களை அவர்கள் சந்தித்தனர், ஹம்ப்ஸ்டெட்டில் நடந்த கூட்டத்திற்குப் பிறகு மீண்டும் அவரைக்குழுவில் இணைத்தனர், இருந்தபோதும் அவருடைய பங்களிப்பு மிகவும் குறைவாகவே இருந்தது. பிறகு கர்ல் தலசுடன் கில்மோருக்கு நடந்த நேர்காணலில் "… இவரின் வருகையால் சட்டரீதியாகவும் இசைரீதியாகவும் பலம் பெறலாம்" என ரைட்டின் வருகையைப் பற்றி விளக்கம் அளித்தார்.

தேம்ஸ் நதியில் கில்மோரின் படகுவீடான "ஆஸ்டோரியாவில்" இந்த ஆல்பத்தின் பதிவுவேலைகள் நடந்தன. ஆண்டி ஜாக்சன் (கத்ரியுடன் பணிபுரிபவர்) இன்ஜினியராக நியமிக்கப்பட்டார். கில்மோர் எரிக் ஸ்டீவெர்ட் மற்றும் ரோகர் மெக்கத் போன்ற பல்வேறு பாடலாசிரியர்களுடன் ஆய்வுகளை நடத்தினார், ஆனால் முக்கியமாக அந்தோனி மூரை பாடலாசிரியராக நியமித்தார். முந்தைய பதிவுகள் இஸ்ரின் மற்றும் CBS பிரதிநிதியான ஸ்டீபன் ரல்போஸ்கிக்கு திருப்தியை அளிக்கவில்லை, அவர்கள் கேட்கும் ஒலிகள் பிங்க் ஃபிலாய்டின் இசையைப் போல் இல்லை எனக் குறை கூறினர். வாட்டர்ஸ் இல்லாததால் இந்தப் பிரச்சனைகள் எழுகின்றன என்றும், மேலும் அவரில்லாமல் புதிய திட்டங்களைச் செயல்படுத்துவது மிகவும் கடினம் என்றும் கில்மோர் ஒத்துக்கொண்டார். இருந்தபோதும், கார்மின் அப்பிஸ் மற்றும் ஜிம் கெல்ட்னெர் உள்ளிட்ட இசைக்கலைஞர்களை அதிகமாக வேலைக்கமர்த்தி அந்த ஆல்பத்தின் இசையை மீண்டும் திருத்தித் தருவதாகவும் ஒத்துக்கொண்டார். போதிய தொழிற்பயிற்சி இல்லை எனக்கூறி பெரும்பாலான பாடல்களில் நிக் மசோனால் டிரம்மர்ஸ் இருவரும் மாற்றப்பட்டனர். இதற்கிடையில் இவர் ஆல்பத்திற்கான ஒலிகளை மாற்றியமைக்கும் வேலைகளில் சுறுசுறுப்பாக இருந்தார். பிங்க் ஃபிலாய்டின் முந்தைய ஆல்பங்களிலிருந்து குறிப்பிடப்படும் படியான மாற்றமாக, "எ மொமண்டரி லேப்ஸ் ஆப் ரீசன்" 32-சேனல் மிட்சுபிசி டிஜிட்டல் ரெக்கார்டரால் பதிவு செய்யப்பட்டது, மேலும் இசையை ஒருமைப்படுத்தும் மிடி வேலைகள் ஆப்பிள் மேக்கிண்டோஸ் கணினியைக் கொண்டு செய்யப்பட்டது.

ஒரு தருணத்தில் வாட்டர்ஸ் அவருடைய மனைவி க்ரிஸ்டியுடன் இஸ்ரினைப் பார்ப்பதற்கு "அஸ்டோரியாவிற்குச்" சென்றார். இவர் இன்னும் பிங்க் ஃபிலாய்ட் இசையின் இயக்குனராகவும் பங்குதாரராகவும் இருந்தார், இவரால் இசைக்குழுவினர் எடுக்கும் எந்த முடிவையும் தடையிட முடியும். பதிவு வேலைகள் மேஃபேர் அண்ட் ஆடியோ இண்டெர்நேஷனல் ஸ்டுடியோவிற்கும், மேலும் பிறகு லாஸ் ஏஞ்சல்ஸுக்கும் மாற்றப்பட்டது—"இது மிகவும் அருமை ஏனெனில் … வழக்கறிஞர்கள் அவர்களை பதிவு வேலைகளுக்கு மத்தியில் தொந்தரவு செய்யமுடியாது இல்லையெனில் அவர்கள் நடு இரவில் கூப்பிடுவர்" என கூறினர். வாட்டர்ஸ் பிங்க் ஃபிலாய்டின் ஒவ்வொரு நிகழ்ச்சியையும் தடை செய்ய நினைத்தார், அமெரிக்காவிலுள்ள அனைத்து நிகழ்ச்சிகளை வழங்குபவர்களுக்கும் தொடர்பு கொண்டு, அவர்கள் பிங்க் ஃபிலாய்டின் பெயரை உபயோகித்தால் வழக்குத்தொடரப் போவதாக மிரட்டினார். கில்மோர் மற்றும் மசோன் இருவரும் தொடக்க வேலைகளுக்கான செலவுகளைச் செய்தனர் (மசோன் அவருடைய மனைவியிடமிருந்து பிரிந்து வாழ்ந்தார், துணையாக அவருடைய பெராரி 250 GTOவை நினைத்திருந்தார்). இருந்தபோதும் சில நிகழ்ச்சி வழங்குபவர்கள் வாட்டர்ஸின் இந்த தொந்தரவால் எரிச்சலடைந்தனர், மேலும் பல மாதங்களுக்குப் பிறகு அனுமதிச்சீட்டுகள் டொரொண்டோவில் விற்பனைக்கு வந்தன (ஒரு சில மணிநேரங்களில் அனைத்தும் விற்றுத்தீர்ந்தன).

ஸ்ட்ரோம் தோர்கர்சன் மேலட்டையை வடிவமைக்க நியமிக்கப்பட்டார். "எட் அனதர் மூவி" என்ற பாடல் வரிகளில் ஈர்க்கப்பட்டும், கில்மோரின் மெடிட்டெரனென் வீட்டின் படுக்கையை உள்ளடக்கிய தெளிவில்லாத வடிவமைப்பைக் கொண்டும், மேலும் பிளவுபட்ட உறவுமுறையைக் கொண்டும், இவர் அளவுக்குமீறிய இரத்தம் தோய்ந்த மருத்துவமனை படுக்கைகளை கடற்கரையில் வரிசையாக அமைக்கப்பட்டது போல் வடிவமைப்பை நிறைவு செய்தார். மிகுந்த ஆலோசனைக்குப் பிறகு இந்த ஆல்பத்தின் தலைப்பு தேர்ந்தெடுக்கப்பட்டது. "சைன் ஆப் லைப்" , "ஆப் ப்ராமிஸஸ் ப்ரோக்கன்" மற்றும் "டெலுசன்ஸ் ஆப் மட்டாரிட்டி" , இவை மூன்றும் தொடக்கத்தில் தேர்ந்தெடுக்கப்பட்ட தலைப்புகளாகும். 1987 ஆம் ஆண்டு செப்டம்பர் மாதத்தில் இந்த ஆல்பம் வெளியிடப்பட்டது. "மெடில்" தயாரிக்கப்பட்ட போது எடுக்கப்பட்ட முதல் குழு புகைப்படம் இதன் மேலட்டையினுள் வைக்கப்பட்டு வெளியிடப்பட்டது, மேலும் வீட்டிற்குச் செல்வதற்காக வாட்டர்ஸ் இசைக்குழுவை விட்டு வெளியேறுவதாக செய்திகள் வெளியிடப்பட்டன. இதில் ரைட்டுக்கு நன்மதிப்பு மட்டுமே கிடைத்தது. இந்த ஆல்பம் UK தர வரிசையில் #3வது இடத்தையும், "1987" ஆம் ஆண்டில் அமெரிக்கத் தரவரிசையில் மைக்கேல் ஜாக்சனின் "பேட்" மற்றும் ஒயிட்ஸ்னேக்ஸை விட உயர்ந்த இடத்தைப் பிடித்தது. இருந்தபோதும், தொடக்கத்தில் இந்த ஆல்பம் இசைக்குழுவினரை மீண்டும் நல்ல நிலைக்குக் கொண்டு செல்வதைப் கில்மோர் பார்த்தார், ஆனால் பிறகு ரைட் இதை ஏற்கவில்லை, "ரோகரின் நியாயமான நடுநிலையான மதிப்பீட்டை சரியானது. இது இந்த இசைக்குழுவினரின் ஆல்பமே அல்ல" என்றார். "முக்கியமாக கில்மோரின் தனித்திறனால் இந்த ஆல்பம் உருவானது என க்யூ பத்திரிகை விமர்சித்தது. "

மசோன் மற்றும் ரைட் இருவரும் முழுவதுமாக பயிற்சியில் ஈடுபடவில்லை, நிகழவிருக்கின்ற நிகழ்ச்சிகளுக்கான முந்தைய ஒத்திகைகள் ஒழுங்கின்றி நடந்தன, கில்மோர் மிகவும் அதிகமான வேலைப்பளுவுடன் இருப்பதை பாப் இஸ்ரின் உணர்ந்து அவரை குழுவிற்கு பொறுப்பேற்கும்படி கூறினார். வாட்டர்ஸின் "ரேடியோ K.A.O.S." நிகழ்ச்சி அருகிலிருக்கும் போது இந்தப் புது இசைக்குழு நிகழ்ச்சிக்காக வட அமெரிக்காவிற்குச் சென்றது. இவருடைய இசைநிகழ்ச்சிக்கு பிங்க் ஃபிலாய்டின் எந்த உறுப்பினரும் கலந்துகொள்வதைத் தவிர்த்தனர், முந்தைய இசைக்குழு நிகழ்ச்சிகளை விட பொதுவாக இந்த இடம் சிறியதாக இருந்தது. இசைக்குழுவினர் ப்ளையிங் பிக்கை உபபோகிப்பதற்கு காப்புரிமை கட்டணத்திற்கான சட்ட ஆவணத்தை வாட்டர்ஸ் வெளியிட்டார், மேலும் பிங்க் ஃபிலாய்ட் அதற்குப் பதிலாக ஒரு அதிகளவிலான ஆணின் உறுப்புகளின் தொகுப்பை அதன் கீழ்பகுதியில் இணைத்து இருவருடைய வடிவமைப்பை வேறுபடுத்திக் காட்டினர். எனினும், 1987 ஆம் ஆண்டு நவம்பர் மாதத்தில் வாட்டர்ஸ் இதை அனுமதிப்பதில் தோல்வியடைந்தார். மேலும் டிசம்பர் 23 அன்று இவரை சட்டரீதியான கடைசி ஒப்பந்தம் அடைந்தது. மசோனும் கில்மோரும் பிங்க் ஃபிலாய்டின் பெயரை தொடர்ச்சியாக உபயோகிப்பதற்கு அனுமதி வழங்கினர், "த வாலின்" மற்ற நிகழ்ச்சிகளுக்கிடையே வாட்டர்ஸும் இதற்குச் சம்மதித்தார். எனினும் இந்த சச்சரவு மேலும் தொடர்ந்தது, வாட்டர்ஸ் அவருடைய பழைய நண்பர்களின் மேல் அவ்வப்போது தேவையில்லாத சச்சரவுகளை வெளிப்படுத்தினார், மேலும் அதற்குப் பதிலளிக்கும் விதமாக கில்மோர் மற்றும் மசோன் இருவரும் வாட்டர்ஸ் திரும்ப இணைய விரும்பினர், மேலும் வாட்டர்ஸ் இல்லாத அணி தோல்வியைத் தழுவும் என கூறினர். கழிப்பிட காகிதச்சுற்றுகளில் கில்மோரின் முகத்தை ஒவ்வொரு தாளிலும் உருவாக்கி வெளியிட்ட கலைஞரான "த சன்" வாட்டர்ஸைப் பற்றிய கதையை அச்சிட்டது. இது இரண்டு அணியினரின் இப்போதைய நிலைமைப் பற்றியும் மிக ஆழமாக விவரித்தது, பிறகு வாட்டர்ஸ் இந்தக் கதையை மிகவும் கடுமையாக மறுத்தார். 1988 மற்றும் 1989 களிலும் நிகழ்ச்சிகள் தொடர்ந்தன. வெனிசிலுள்ள பியாசா சான் மர்கோவில், இந்த இசைக்குழுவினர் 200,000 பார்வையாளர்கள் முன்னிலையில் நிகழ்ச்சி நடத்தினர். இந்த நிகழ்ச்சியின் விளைவாக நகரத்தில் கழிவறை வசதிகள், முதலுதவி மற்றும் தங்குவதற்கு பற்றாக்குறை ஏற்பட்டது, இதனால் மேயர் அண்டோனியோ கேஸ்லட்சும் அவருடைய அரசும் பதவி விலகினர். இந்த நிகழ்ச்சிக்குப் பிறகு பிங்க் ஃபிலாய்ட் "டெலிகேட் சவுண்ட் ஆப் தண்டரை" வெளியிட்டனர், மேலும் 1989 ஆம் ஆண்டில் "டெலிகேட் சவுண்ட் ஆப் தண்டர்" நிகழ்ச்சிக்கான வீடியோவை வெளியிட்டனர்.

"விஷ் யூ வேர் ஹியர்"
"எ மொமண்டரி லேப்ஸ் ஆப் ரீசன்"
"மெடில்"
மரபுரிமைப் பேறு